A Törvényszék (negyedik tanács) 2013. szeptember 6‑i ítélete –
Export Development Bank of Iran kontra Tanács
(T‑4/11. és T‑5/11. sz. egyesített ügyek)
„Közös kül‑ és biztonságpolitika – Iránnal szemben az atomfegyverek elterjedésének megakadályozása érdekében hozott korlátozó intézkedések – A pénzeszközök befagyasztása – Indokolási kötelezettség – Védelemhez való jog – Hatékony bírói jogvédelemhez való jog – Értékelési hiba”
1.                     Bírósági eljárás – A megtámadott, időközben visszavont határozat helyébe az eljárás folyamán lépő határozat – Az új kereseti kérelmek megengedhetősége – Korlátok – Hipotetikus, még el nem fogadott jogi aktusok (vö. 32. pont)
2.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A közös kül‑ és biztonságpolitika keretében elfogadott, és Iránnal szemben korlátozó intézkedéseket előíró tanácsi rendeletek – Az EUMSZ 263. cikk negyedik bekezdése értelmében vett végrehajtási intézkedéseket tartalmazó jogi aktusok – A közvetlen és személyében való érintettség hiánya – Elfogadhatatlanság (EUMSZ 263. cikk, negyedik bekezdés és EUMSZ 275. cikk; 961/2010 tanácsi rendelet és 267/2012 tanácsi rendelet) (vö. 36., 40–43. pont)
3.                     Bírósági eljárás – A megtámadott jogi aktus helyébe az eljárás folyamán lépő határozat vagy rendelet – Új elem – Az eredeti kérelmek és jogalapok kiterjesztése (vö. 48–51. pont)
4.                     Európai uniós jog – Alapvető jogok – Személyi hatály – Harmadik államokhoz tartozónak minősülő jogi személyek – Bennfoglaltság – Harmadik állam felelőssége az alapvető jogoknak a saját területén való tiszteletben tartásáért – Hatás hiánya (Az Európai Unió Alapjogi Chartája, 17., 41. és 47. cikk) (vö. 58., 61–63. pont)
5.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – Az indokolásnak az érdekelttel a számára sérelmet okozó jogi aktus elfogadásával egyidejűleg, vagy azt követően azonnal történő közlésére vonatkozó kötelezettség – Korlátok – Az Unió és tagállamai biztonsága vagy nemzetközi kapcsolataik irányítása (EUMSZ 296. cikk, második bekezdés, 2010/413/KKBP tanácsi határozat, 24. cikk, (3) bekezdés, 423/2007 tanácsi rendelet, 15. cikk, (3) bekezdés, 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 70–72., 75., 76. pont)
6.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A címzett által az atomfegyverek elterjedésében részt vevő jogalanyok számára folytatott, közreműködéssel vagy támogatással kapcsolatos tevékenységek pontosításának kötelezettsége – Túlzottan homályos indokok – A megtámadott jogi aktusok megsemmisítéséhez elégtelen körülmény (EUMSZ 296. cikk, második bekezdés; 2010/413/KKBP tanácsi határozat, 24. cikk, (3) bekezdés; 423/2007 tanácsi rendelet, 15. cikk, (3) bekezdés, 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 70–72., 93–95., 102., 103. pont)
7.                     Európai uniós jog – Elvek – Védelemhez való jog – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A terhelő bizonyítékoknak a sérelmet okozó jogi aktus elfogadásával egyidejűleg, vagy azt követően azonnal történő közlésére vonatkozó kötelezettség – Az érdekeltek állásfoglalása a korlátozó intézkedések elfogadását követően – A meghallgatáshoz való jog tiszteletben tartása, kivéve a túlzottan homályos indokokat (2010/413/KKBP tanácsi határozat; 961/2010 tanácsi rendelet és 267/2012 tanácsi rendelet) (vö. 73–76., 107., 108., 113. pont)
8.                     Európai uniós jog – Elvek – A hatékony bírói jogvédelemhez való jog – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A terhelő bizonyítékoknak a sérelmet okozó jogi aktus elfogadásával egyidejűleg, vagy azt követően azonnal történő közlésére vonatkozó kötelezettség – A hatékony bírói jogvédelemhez való jog tiszteletben tartása pontos indokok közlése révén, kivéve a túlzottan homályos indokokat (Az Európai Unió Alapjogi Chartája, 47. cikk) (vö. 77., 111–113. pont)
9.                     Közös kül‑ és biztonságpolitika – Iránnal szemben az atomfegyverek elterjedése elleni küzdelem keretében hozott korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A jogszerűség bírósági felülvizsgálata – Terjedelem – A tények értékelése és a bizonyítékok vizsgálata – A Tanács értékelési hibája korlátozó intézkedések elfogadásával kapcsolatban (2010/413/KKBP tanácsi határozat, II. melléklet; 961/2010 tanácsi rendelet, VIII. melléklet, 1245/2011 tanácsi rendelet és 267/2012 tanácsi rendelet, IX. melléklet) (vö. 118., 120–122., 124. pont)
10.                     Megsemmisítés iránti kereset – Megsemmisítést kimondó ítélet – Joghatások – Iránnal szembeni korlátozó intézkedésekről szóló rendelet és határozat részleges megsemmisítése – A rendelet megsemmisítésének a fellebbezési határidő lejárta napjától vagy a fellebbezés elutasítása napjától történő hatálybalépése – E határidőnek a határozat megsemmisítése hatálybalépésére történő alkalmazása (EUMSZ 264. cikk, második bekezdés és EUMSZ 280. cikk; a Bíróság alapokmánya, 60. cikk, második bekezdés; 2010/413/KKBP tanácsi határozat, II. melléklet; 267/2012 tanácsi rendelet, IX. melléklet) (vö. 127., 128. pont)
11.                     Megsemmisítés iránti kereset – Megsemmisítést kimondó ítélet – Joghatások – A Bíróság általi korlátozás – Iránnal szembeni korlátozó intézkedések – Azonos korlátozó intézkedéseket tartalmazó két jogi aktus két különböző időpontban történő megsemmisítése – A jogbiztonság súlyos megsértésének veszélye – E jogi aktusok közül az első joghatásainak a második jogi aktus megsemmisítésének hatálybalépéséig történő fenntartása (EUMSZ 264. cikk, második bekezdés; a Bíróság alapokmánya, 56. cikk, első bekezdés és 60. cikk, második bekezdés; 2010/413/KKBP tanácsi határozat, II. melléklet; 267/2012 tanácsi rendelet, IX. melléklet) (vö. 129., 130. pont)
Tárgy
Elsősorban az Iránnal szembeni korlátozó intézkedésekről, valamint a 2007/140/KKBP közös álláspont hatályon kívül helyezéséről szóló, 2010. július 26‑i 2010/413/KKBP tanácsi határozatnak (HL L 195., 39. o.) a felperesre való alkalmazhatatlanságának kimondása iránti kérelem, másodsorban az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25‑i 961/2010/EU tanácsi rendeletnek (HL L 281., 1. o.), az Iránnal szembeni korlátozó intézkedésekről és a 961/2010/EU rendelet hatályon kívül helyezéséről szóló, 2012. március 23‑i 267/2012/EU tanácsi rendeletnek (HL L 88.o.; 1. o.), és a 267/2012 rendeletet módosító, 2012. december 21‑i 1263/2012/EU tanácsi rendeletnek (HL L 356., 34. o.), valamint minden jövőbeni, e rendeleteket kiegészítő vagy felváltó, az eljárást befejező ítéletig hozott rendeletnek a felperest érintő részében való megsemmisítése iránti kérelem, harmadsorban a 2010/413 határozat módosításáról szóló, 2010. október 25‑i 2010/644/KKBP tanácsi határozatnak (HL L 281., 81. o.), a 2010/413 határozat módosításáról szóló, 2011. december 1‑jei 2011/783/KKBP tanácsi határozatnak (HL L 319, 71. o.), a 961/2010 rendelet végrehajtásáról szóló, 2011. december 1‑jei 1245/2011/EU tanácsi végrehajtási rendeletnek (HL L 319., 11. o.), és a 2010/413 határozat módosításáról szóló, 2012. december 21‑i 2012/829/KKBP tanácsi határozatnak (HL L 356., 71. o.), valamint minden jövőbeni, e jogi aktusokat kiegészítő vagy felváltó, az eljárást befejező ítéletig hozott aktusnak a felperest érintő részében való megsemmisítése iránti kérelem, negyedsorban pedig a 2010. október 28‑i és 2011. december 5‑i levelekben foglalt határozatok megsemmisítése iránti kérelem.
Rendelkező rész
1)
A Törvényszék az Export Development Bank of Irant érintő részében megsemmisíti:
–      a 2010. október 25‑i 2010/644/KKBP tanácsi határozattal, majd a 2011. december 1‑jei 2011/783/KKBP tanácsi határozattal módosított, az Iránnal szembeni korlátozó intézkedésekről, valamint a 2007/140/KKBP közös álláspont hatályon kívül helyezéséről szóló, 2010. július 26‑i 2010/413/KKBP tanácsi határozat II. mellékletét;
–      a 2010/644 határozatot;
–      a 961/2010 rendelet végrehajtásáról szóló, 2011. december 1‑jei 1245/2011/EU tanácsi végrehajtási rendelettel módosított, az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25‑i 961/2010/EU tanácsi rendelet VIII. mellékletét;
–      a 2011/783 határozatot;
–      az 1245/2011 végrehajtási rendeletet;
–      az Iránnal szembeni korlátozó intézkedésekről és a 961/2010 rendelet hatályon kívül helyezéséről szóló, 2012. március 23‑i 267/2012/EU tanácsi rendelet IX. mellékletét.
2)
A Törvényszék a 2010/644 határozattal, majd a 2011/783 határozattal módosított 2010/413 határozat II. mellékletének joghatásait az Export Development Bank of Iran tekintetében fenntartja a 267/2012 rendelet IX. mellékletének az Export Development Bank of Irant érintő részében való megsemmisítésének hatálybalépéséig.
3)
A 2010/413 határozatnak az Export Development Bank of Irannal szembeni alkalmazhatatlanságának kimondása iránti kérelemről már nem szükséges határozni.
4)
A Törvényszék a keresetet ezt meghaladó részében elutasítja.
5)
Az Európai Unió Tanácsa a saját költségein kívül viseli az Export Development Bank of Iran részéről felmerült költségeket.
6)
Az Európai Bizottság maga viseli a saját költségeit.